ซามีร์ นัสรี

ซามีร์ นัสรี (; ; เกิด 26 มิถุนายน ค.ศ. 1987) เป็นอดีตนักฟุตบอลอาชีพชาวฝรั่งเศส เล่นในตำแหน่งกองกลางตัวรุก สโมสรที่ลงเล่นล่าสุดคืออันเดอร์เลคต์ในเบลเจียนเฟิสต์ดิวิชัน เอ

ในการแข่งขันฟุตบอลโลก 2014 ที่บราซิลเป็นเจ้าภาพ นัสรีไม่มีชื่อติดทีมชาติทั้งที่ไม่ปรากฏอาการบาดเจ็บหรือเล่นไม่ดีพอแต่อย่างไร โดยมีรายงานข่าวว่า อูว์โก โลริส, โลร็อง โกเซียลนี และ มิคาเอล ล็องโดร ได้เสนอให้ดีดีเย เดช็อง ผู้จัดการทีมไม่เรียกตัวนัสรีติดทีมชาติไปเนื่องจากพฤติกรรมส่วนตัว อย่างไรก็ตามหลังจากนั้นไม่นาน นัสรีจึงประกาศยุติการเล่นให้กับทีมชาติ 

ในต้นฤดูกาล 2016–17 หลังจากแมนเชสเตอร์ซิตีได้เปลี่ยนตัวผู้จัดการทีมและหัวหน้าผู้ฝึกสอนเป็นแป็ป กวาร์ดิออลา นัสรีต้องย้ายไปยังเซบิยา ด้วยสัญญายืมตัวเป็นเวลาหนึ่งฤดูกาล ก่อนที่การซื้อขายแลกเปลี่ยนตัวผู้เล่นรอบแรกจะปิดลง โดยฤดูกาลก่อนหน้านั้น นัสรีได้รับบาดเจ็บเป็นประจำ โดยลงเล่นในพรีเมียร์ลีกไปแค่ 12 นัด ยิงประตูได้ 2 ประตู กอปรกับมีข่าวว่ากวาร์ดิออลาไม่พอใจในตัวนัสรีที่ปล่อยให้ร่างกายตัวเองอ้วนฉุ น้ำหนักมาก อีกทั้งสโมสรในฤดูกาลนี้ยังได้ตัวโนลิโต และลีร็อย ซาเน เข้ามาอีก ซึ่งล้วนแต่เล่นในตำแหน่งเดียวกับนัสรี

 อ้างอิง 

 แหล่งข้อมูลอื่น 


หมวดหมู่:นักฟุตบอลชาวฝรั่งเศส
หมวดหมู่:นักฟุตบอลทีมชาติฝรั่งเศส
หมวดหมู่:ผู้เล่นออแล็งปิกเดอมาร์แซย์
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นสโมสรฟุตบอลเซบิยา
หมวดหมู่:ผู้เล่นอันทัลยัสปอร์คูลือบือ
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นราชสโมสรกีฬาอันเดอร์เลคต์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลีกเอิง
หมวดหมู่:ผู้เล่นในลาลิกา
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:บุคคลจากมาร์แซย์
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:กองกลางฟุตบอล
หมวดหมู่:ปีกฟุตบอล